PARAS ON VIELÄ EDESSÄ
LUONNOLLISIA RATKAISUJA HENGELLISIIN ONGELMIIN 1/3
Isä, kiitos läsnäolostasi tässä paikassa. Pyhä Henki, olet täällä.
Herra, kiitos Jeesuksen nimessä siitä, mitä jo teet ihmisten elämässä.
Toteuta tahtosi jokaisen meidän elämässä. Kohtaa meitä.
Rukoilen, että täällä ensi kertaa olevat kokisivat olonsa kotoisaksi -
ja että saisimme nähdä monien löytävän yhteyden Sinuun.
Kiitos siitä väkevässä nimessäsi, aamen. Istukaa, olkaa hyvät.
Raamattu puhuu käytännöllisten ja hengellisten asioiden dynamiikasta.
Tässä saarnassa puhunkin käytännön ratkaisuista hengellisiin ongelmiin.
On hengellisiä ja luonnollisia ongelmia.
Usein etsimme hengellisiä ratkaisuja käytännön ongelmiin.
Joskus taas voimme ratkaista hengellisiä ongelmia luonnollisesti.
Hengellinen ongelma voi olla vaikkapa Jumalan suunnitelman -
ja Kristuksen mielenlaadun löytäminen elämässä.
Toinen hengellinen ongelma voi olla se, ettet koe Jumalan läsnäoloa, -
vaan Hän tuntuu olevan hiljaa.
Tai ehkä et tiedä, miten saisit käyttöösi Jumalan koko potentiaalin.
Tai ehkä sinun on vaikea uskoa ja kokea, että Jumala voisi -
antaa sinulle anteeksi asioita, jotka ovat leimanneet elämääsi.
Nämä ovat hengellisiä ongelmia. Luonnollinen ongelma voisi olla, -
että puolisosi on jättämässä sinut tai että kamppailet sairauden kanssa.
Tai ettet vain pysty maksamaan kaikkia laskujasi.
Minua kiehtoo hengellisten ja luonnollisten asioiden yhteys.
Meidän on helppo nähdä Jumala taivaissa ja hengellisissä asioissa, -
mutta saatamme ajatella, ettei Hän synnin takia toimi täällä.
Tiedämme, että Jeesus tuli maan päälle ihmisenä voittamaan taistelun.
Maan päällä on kuitenkin myös hyviä, Jumalan asettamia asioita, -
joiden kautta voit palvella Jumalaa. Jumalan palveleminen ei siis liity -
vain taivaaseen ja tuonpuoleiseen, se tapahtuu myös tässä ja nyt.
Raamattu sanoo jakeissa 1. Kor. 15:45―46 -
"Niin on myös kirjoitettu: 'Ensim- mäisestä ihmisestä, Aadamista, -
tuli elävä sielu'; viimeisestä Aadamista tuli eläväksitekevä henki."
Ensimmäisestä Aadamista synti alkoi. Viimeinen Aadam on Jeesus, -
joka ratkaisi syntiongelman ja voitti synnin, lankeemuksen -
ja niistä seuranneen kirouksen.
Tässä puhutaan kahdesta Aadamista. luonnollisesta ja hengellisestä.
Jae 36 "Mutta mikä on hengellistä, se ei ole ensimmäinen, vaan se, -
mikä on sielullista, on ensimmäinen; sitten on se, mikä on hengellistä."
Jumala loi sekä luonnollisen että hengellisen. Pidä se mielessä.
Hän loi taivaan ja maan, ja jakeessa 1. Moos. 1:31 sanotaan: -
"Ja Jumala katsoi kaikkea, mitä hän tehnyt oli, -
ja katso, se oli sangen hyvää." Kaikki oli hyvää, ei vain taivas.
Kaikki, mitä Jumala loi maan päälle, on hyvää. Synti on sotkenut asioita -
ja tuonut mukanaan häpeän, eristyneisyyden, pelon ja syyllisyyden.
Isommassa mittakaavassa se on aiheuttanut sotia, konflikteja -
ja terrorismin kauhuja. Näitä asioita näemme langenneessa maailmassa.
Ne ovat synnin vaikutusta, mutta kaikki maan päällä ei ole pahaa.
Jakeen Kol. 1:17 mukaan Jumala on ennen kaikkea muuta.
"ja hän on ennen kaikkia, ja hänessä pysyy kaikki voimassa."
Kaikki asiat, taivas ja maa, ovat ja pysyvät kiinni Hänessä.
Suhteemme maailmaan, jossa elämme, on todella tärkeä.
Luen jakeet Room. 12:1―2 Message-käännöksen mukaan: -
"Haluan teidän tekevän näin, Jumalan avulla: Asettakaa -
arkinen elämänne, nukkumisenne, syömisenne ja töihin menemisenne -
uhrina Jumalan eteen ymmärtäen, että se, mitä Jumala tekee teille, -
on parasta, mitä voitte tehdä Hänelle. Älkää mukautuko kulttuuriinne niin, -
että sovitte siihen ajattelematta asiaa, vaan kiinnittäkää huomio Jumalaan.
Silloin muututte sisältä käsin, huomaatte, mitä Hän tahtoo teiltä -
ja vastaatte siihen nopeasti toisin kuin teitä ympäröivä kulttuuri, -
joka yrittää aina vetää teidät omalle epäkypsyyden tasolleen.
Jumala saa teistä esiin parhaat puolenne ja tekee teistä kypsiä."
On helppo omaksua asenne, että kaikki maailmassa on pahaa, -
mutta Jumala loi tänne monia asioita, jotka eivät ole seurausta synnistä -
ja jotka vaikuttavat elämäämme yhä. Jos meillä siis on oikea asenne -
luonnollisiin asioihin, voimme palvella Jumalaa sellaisella tavalla, -
että sillä on valtava vaikutus tai- vaallisiin ja yliluonnollisiin asioihin.
Haluan puhua niistä. Jumala sanoi, että kaikki oli sangen hyvää, -
sekä taivas että maa. Hän on siis sekä taivaan että maan Jumala.
Kol. 1:19―20 "Sillä Jumala näki hyväksi, -
että kaikki täyteys hänessä asuisi ja että hän, -
tehden rauhan hänen ristinsä veren kautta, -
hänen kauttaan sovittaisi itsensä kanssa kaikki, -
hänen kauttaan kaikki sekä maan päällä että taivaissa."
Hän siis sovitti itsensä kanssa ja itsensä kautta kaikki asiat -
sekä maan päällä että taivaissa.
Ihmiskunta selvisi kolme Raamatun lukua ja kuusi jaetta ilman syntiä.
Noiden lukujen aikana ennen Aadamin ja Eevan -
syntiä ja epäonnistumista -
Jumala asetti voimaan asioita, jotka eivät mitenkään liity syntiin.
Voimme keskittyä ja suhtautua oikealla asenteella -
maanpäällisiin asioihin, jotka auttavat meitä saamaan läpimurtoja taivaissa.
Luettelen joitakin tuollaisia asioita.
Raamatun ensimmäinen jae alkaa: "Alussa Jumala..."
Joidenkin ihmisten on vaikea niellä tätä, mutta jos et hyväksy -
noita kahta sanaa, koko kristilliseltä uskoltasi puuttuu perusta.
On absoluuttisen varmaa, että Jumala oli ensimmäinen.
Hepr. 1:1 "Sittenkuin Jumala muinoin monesti ja monella tapaa -
oli puhunut isille profeettain kautta". Hän ei puhunut vain yhdellä tavalla, -
vaan eri tavoin eri aikoina. Jae 2 "On hän näinä viimeisinä päivinä -
puhunut meille Pojan kautta..." Nyt on vain yksi tapa, jolla Hän puhuu.
On siis absoluuttisen varmaa, että Jumala oli olemassa alussa.
Maailmamme on vaikea sulattaa absoluuttisia totuuksia.
Sen mielestä ei ole yhtä totuutta, vaan jokaisen oma totuus, -
mutta oma totuutemme voi johtaa meidät vaikeuksiin.
Absoluuttisista totuuksista luopuminen voi aiheuttaa rikkinäisyyttä ja kipua.
Minulle ne ovat perusta, jonka pohjalta voin elää elämääni.
Jumala antoi ne meille jo paljon ennen syntiinlankeemusta.
Joskus meidän kaltaisiamme ihmisiä kutsutaan fundamentalisteiksi.
Tuo sana pitää sisällään ajatuksen kapeakatseisuudesta ja pienuudesta.
Fundamentalisti elää pientä ja kapeakatseista elämää.
Uskon, että jos olet fundamentalisti Jeesuksen ja Hänen armonsa, -
rakkautensa ja anteeksiantonsa suhteen, et elä pientä elämää, -
vaan elät suurta elämää suurella asenteella sydämellä.
Rukoilen, että olisimme aina tällaisia fundamentalisteja.
Uskonnolliset fundamentalistit näkevät maailmassa vain pahaa, -
mutta yhteys Jeesukseen ja Hänen rakkauteensa muuttaa elämän.
Minusta periaatteet ovat hienoja.
Viime vuosisadan puolivälissä elänyt teologi ja filosofi Francis Schaeffer -
sanoi: "Meidän tulisi kulkiessamme huomata aikamme erikoinen piirre: -
ainoa sallittu absoluuttinen totuus on ehdoton vaatimus siitä, -
ettei absoluuttisia totuuksia ole." Ainoa maaliman sallima totuus on, -
ettei absoluuttisia totuuksia ole. Nuoret, rakentakaa elämäänne -
absoluuttisia totuuksia ja perustuksia, joiden varaan voitte rakentaa -
arvonne, moraalinne ja näkynne, sillä ne auttavat teidät voittoon.
Jos haluat tietää, mihin sinun kannattaa asettaa päämääräsi, -
päätä, että tiedät varmasti, keneen ja mihin uskot, ja elä siitä käsin.
Kuvittelemme, että absoluuttiset totuudet ja rajat rajoittavat elämää, -
mutta asia on aivan päinvastoin. Jos noudatan rajoja avioliitossani -
ja olen niille uskollinen, se auttaa avioliittoani kukoistamaan.
Jos taas minulla ei ole absoluuttisia rajoja, vaan vähän kaikki käy, -
se on tuhoisaa avioliitolleni. Jumala asetti absoluuttisia totuuksia, -
lakeja ja rajoja ennen kuin synti tuli mukaan kuvioihin.
Eedenin puutarhan keskellä oli tietty puu, mutta siellä oli muitakin puita.
Siellä oli sekä hyvän ja pahan tiedon puu että elämän puu.
Paratiisissa on niin paljon kauneutta, mutta Aadam ja Eeva sortuivat -
siihen ainoaan rajaan, jonka Jumala oli heille asettanut.
Jumala on asettanut luonnonlakeja, eivätkä ne liity mitenkään syntiin.
Esimerkiksi painovoima: kaiken, mikä nousee ylös, on tultava alas, -
tai entropian laki: asiat pyrkivät kohti suurempaa epäjärjestystä.
On monenlaisia tieteellisiä lakeja. Lisäksi on hengellisiä lakeja, -
kuten se, että saamme niittää sitä, mitä olemme kylväneet.
Se ei ole vain osa vanhan liiton lakia, jonka Mooses sai Siinailla, -
se on ollut iankaikkinen periaate Raamatun alkulehdiltä asti.
1. Moos. 8:22 "Niin kauan kuin maa pysyy, ei lakkaa kylväminen -
eikä leikkaaminen, ei vilu eikä helle, ei kesä eikä talvi, ei päivä eikä yö."
Nämä asiat on siis asetettu, eivätkä ne tule loppumaan -
niin kauan kuin maa on paikallaan. Kylvämisen ja niittämisen laki -
on Jumalan asettama ennen syntiä. Se ei siis ole osa syntiä.
Jumala asetti ennen syntiin- lankeemusta myös kumppanuuden.
Se tapahtui pari lukua ennen Aadamin ja Eevan lankeemusta.
Jumala sanoi, ettei ihmisen ollut hyvä olla yksin.
Hän tiesi täsmälleen, mitä teki.
1. Moos. 2:18 "Ja Herra Jumala sanoi: 'Ei ole ihmisen hyvä olla yksinänsä,
minä teen hänelle avun, joka on hänelle sopiva'."
Toisessa käännöksestä puhutaan avun sijaan kumppanista.
Jumala antoi ihmiselle kumppanin, joka oli aivan yhtä hyvä kuin hän itse.
Kumppanuus on Jumalan lahja, ja voimme palvella Häntä sitä kautta.
Hän loi meidät kumppanuutta varten ja antoi meille lakeja ja rajoja -
jo ennen kuin syntiä oli olemassa.
Avioliitto oli Jumalan ajatus. Se on minusta mahtavaa!
1. Moos. 2:24 "Sentähden mies luopukoon isästänsä ja äidistänsä -
ja liittyköön vaimoonsa, ja he tulevat yhdeksi lihaksi."
Avioliitto on Jumalan asettama. Sen sijaan, että odottaisin taivasta, -
voin jo nyt pohtia sitä, mihin uskon ja varmistaa, että rakennan elämääni -
sellaisia uskomuksia, jotka varustavat minut voittoon elämässä.
Voin tarkastella niitä rajoja, jotka Jumala haluaa elämääni -
ja vapauttavat minut eteenpäin. Voin myös tarkastella ystävyyssuhteitani.
Raamattu puhuu ystävyydestä, jossa ihmiset hiovat toisiaan.
Ystävät tekevät meistä terävämpiä ja parempia, -
mutta väärät ystävät voivat myös upottaa meidät pohjalle.
Rakennetaan siis tänä vuonna oikeanlaisia ystävyyssuhteita.
Vielä avioliitosta. Olen ollut naimisissa 39 vuotta, mutta en halua, -
että avioliittoni menisi entropian lain mukaisesti kohti epäjärjestystä.
Koska avioliitto annettiin ennen syntiä, haluan tehdä liitostani projektin!
Mitä muuta Jumala antoi meille ennen syntiinlankeemusta?
Työn. Kun heräät seitsemältä talviaamuna mennäksesi töihin, -
sinusta saattaa tuntua, että työn on pakko olla osa synnin kirousta, -
mutta Jumala suunnitteli meidät tekemään työtä.
Jos olet aina stressaantunut työstäsi, suosittelen, että rakennat perustasi -
Jumalan Sanan varaan. Silloin stressi ja paine eivät hallitse sinua.
Uskon, että Jumala haluaa työsi olevan todella palkitsevaa.
Paratiisissa Aadamin ja Eevan tehtävänä oli hoitaa puutarhaa, -
muokata sen maata ja pitää se hyvässä kunnossa ja vihreänä.
Jumala loi meidät tekemään työtä. Ilman työtä voi kokea olonsa tyhjäksi.
Joillakin teistä on nyt tehtävänä hoitaa lapsia kotona.
Jonkun toisen tilanne on toisenlainen. Uskon kuitenkin, että jos työ -
toimii Jumalan tarkoittamalla tavalla, se on todella palkitseva asia.
Meidän pitäisi arvostaa kovaa työtä. Voimme kunnioittaa sillä Jumalaa.
Seuraava asia on todella hyvä.
Jumala antoi meille ennen syntiinlankeemusta myös levon.
Itse asiassa Hän käski meidän levätä. Rakastan tätä asiaa.
1. Moos. 2:2―3 "Ja Jumala päätti seitsemäntenä päivänä työnsä, -
jonka hän oli tehnyt, ja lepäsi seitsemäntenä päivänä -
kaikesta työstänsä, jonka hän oli tehnyt. Ja Jumala siunasi -
seitsemännen päivän ja pyhitti sen, koska hän sinä päivänä lepäsi -
kaikesta luomistyöstänsä, jonka hän oli tehnyt."
Minua rohkaisee se, että Jumalakin lepäsi. Hän loi meidät lepäämään.
Osa tekee työtä tauotta, ja toiset eivät muuta teekään kuin lepää.
Anna arvoa työllesi ja kutsullesi, mutta ymmärrä myös levon kauneus.
Jos sinulla on siihen liian kiire, sinun pitää rajoittaa elämääsi.
Jumala puhuu meille, kun meillä on aikaa ja henkemme saa levätä.
Ehdimme pohtia asioita, ja luovuus ja monet muut asiat virtaavat.
Siitä pääsen seuraavaan asiaan, jonka Jumala loi ennen lankeemusta -
ja joka on siksi hyvä. Se on luovuus. "Alussa Jumala loi..."
1. Moos. 1:27 "Ja Jumala loi ihmisen omaksi kuvaksensa..."
Meidät on luotu Jumalan kuvaksi, ja Hän on luova Jumala.
Uskon, että meissä kaikissa on luovuutta, ja se tulee Jumalalta.
Jumala rohkaisi Aadamia olemana luova ja nimeämään kaikki eläimet.
Kehitä tänä vuonna luovuuttasi ja usko, että saat Jumalalta ideoita.
Ei anneta luovuutemme kuihtua, sillä Jumala teki meistä luovia.
Luovuus on hieno asia, jonka kautta voit kirkastaa Jumalaa jo maan päällä.
Mitä muuta Jumala antoi meille? Hän antoi meille kyvyn lisääntyä, -
olla hedelmällisiä ja hallita meren kaloja ja ilmassa lentäviä lintuja.
1. Moos. 1:28 "Ja Jumala siunasi heidät, ja Jumala sanoi heille: -
'Olkaa hedelmälliset ja lisääntykää ja täyttäkää maa -
ja tehkää se itsellenne alamaiseksi; ja vallitkaa meren kalat -
ja taivaan linnut ja kaikki maan päällä liikkuvat eläimet'."
Ennen syntiinlankeemusta Jumala loi ihmisen hallitsemaan eläimiä.
Rakastan ajatusta siitä, että hedelmällisyys on Jumalasta.
Saamme olla hedelmällisiä, perustaa perheen ja lisääntyä.
Se on upea lahja.
Voimme kokea hedelmällisyyden voiman muillakin elämänalueilla.
Kun kova työmme tuottaa hedelmää, annamme siitä kunnian Jumalalle.
Jumala loi sinuun vielä jotakin sellaista, joka ei liittynyt syntiin: -
käsityksen tarkoituksesta. Jumalalla on aina syy kaikkeen, mitä Hän tekee.
Hän asetti jopa tähdet taivaalle aivan tiettyä tarkoitusta varten.
Tähdistä tulee meille ehkä mieleen tähtikirkas, romanttinen ilta, -
jolloin saatamme katsoa Etelänristiä tai pohjoisempana Pohjantähteä, -
mutta tähdet eivät ole taivaalla vain sitä varten. 1. Moos. 1:17 -
"Ja Jumala pani ne taivaanvah- vuuteen, paistamaan maan päälle -
ja hallitsemaan päivää ja yötä ja erottamaan valon pimeästä.
Ja Jumala näki, että se oli hyvä." Tähdet erottivat yön päivästä -
ja valon pimeydestä. Jumalalla on tarkoitus kaikkeen, mitä Hän tekee.
Hänellä on tarkoitus sinullekin. Kun Jeesusta kuulusteltiin, -
Hän sanoi tulleensa maailmaan aivan tiettyä tarkoitusta varten.
Uskon, että Jumala on luonut, pelastanut ja kutsunut sinut -
Valtakuntansa tarkoitusta varten. Jos etsit elämällesi kiintopisteitä, -
huomaa, että Jumala on asettanut sinulle rajoja vapauttaakseen sinut, -
ei sitoakseen sinua. Jumala on antanut sinulle kyvyn ystävyyteen -
ja kumppanuuteen, työhön ja lepoon, jotta elämällämme olisi joku raja.
Haluan sanoa perheenisälle, joka ei ehdi viedä lapsiaan lomalle: -
vaikkei sinulla olisi edes varaa matkustaa minnekään, -
ajan viettäminen lastesi kanssa kotona on hieno asia. Älä aliarvioi sitä.
Siunaus. Merkitys. Viimeiseksi Jumala antoi meille kyvyn valita.
Siihen Aadam ja Eeva kompastuivat.
1. Moos. 3:6 "Ja vaimo näki, että siitä puusta oli hyvä syödä -
ja että se oli ihana katsella ja suloinen puu antamaan ymmärrystä; -
ja hän otti sen hedelmästä ja söi ja antoi myös miehellensä, -
joka oli hänen kanssansa, ja hänkin söi." Jumala antoi meille kyvyn valita.
Vapaan tahdon ansiosta voit valita joko asioita, jotka auttavat sinua -
kohti Jumalan tahtoa tai asioita, jotka eivät perustu totuuksiin -
eivätkä siihen, mihin uskot. Ne voivat tuottaa sinulle tuhoa -
ja saada Jumalan sinulle antaman potentiaalin raukeamaan tyhjiin.
On siis monia tapoja palvella Jumalaa täällä maan päällä. Älä unohda, -
että kaikki Jumalan luoma on hyvää. Synti yrittää turmella sen kaiken, -
mutta olemme Jeesuksen seuraajia, eikä synti voi sitoa meitä.
Raamatun mukaan luonnollinen tulee ensin, hengellinen vasta sitten.
Luonnollinen Aadam oli elävä olento. Jeesus taas on elämää antava henki.
Monet asiat alkavat luonnollisesta maailmasta ja siirtyvät sieltä -
hengelliseen maailmaan. Jotkut pystyvät näkemään Jumalan, -
jos he näkevät Jumalan tekevän yliluonnollisen ihmeen tai parantavan.
Hän voi parantaa nopeasti vaivan, jonka paraneminen kestäisi kauan.
Jumala toimii myös luonnollisesti siinä, että kehomme on suunniteltu -
parantamaan itse itsensä. Näen siinä Jumalan työn ja kiitän Häntä siitä.
Hän käyttää myös lääketiedettä. Kiitos Jumalalle lääkäreistä!
Voin kertoa, että usko saa aikaan vastauksia taivaassa, -
mutta se toteutuu niin, että otamme uskonaskelia maan päällä.
Pietari ja kumppanit olivat kalastaneet tuloksetta koko yön.
Jeesus ei vain ojentanut heille kaloja, vaan käski heidän heittää verkot.
Se oli luonnollinen asia, ja Jumala täytti verkot niin, että ne repeilivät.
Älä siis kuvittele, ettei uskovilla ole mitään tekemistä täällä maan päällä.
Jo se, että Jumala on antanut meille elämän, todistaa jotain muuta.
Vielä yksi asia luonnollisen ja yliluonnollisen tai taivaan ja maan -
välisestä dynamiikasta. Pidän tästä. Se on jakeissa 2. Kor. 10:3―4.
Niissä puhutaan vaelluksestamme ja taistelustamme.
"Vaikka me vaellammekin lihassa, emme kuitenkaan lihan mukaan sodi;
sillä meidän sota-aseemme eivät ole lihalliset, vaan ne ovat voimalliset -
Jumalan edessä hajottamaan maahan linnoituksia."
Tässä puhutaan kohtaamistamme hengellisistä kamppailuista.
Vaellus on arkista elämäämme, sota liittyy Jumala-suhteeseemme -
ja läpimurtojen saavuttamiseen siinä.
Kuten Raamattu sanoo, emme sodi ihmisiä, lihaa ja verta vastaan, -
vaan hallituksia, valtoja, pimeyden valtiaita ja pahuuden henkiä vastaan.
Jotkut ovat todella hyviä sodassa. He ovat vahvoja rukoilijoita, -
rukoilevat palavasti rukousillassa, saapuvat kokouksiin ajoissa -
ja lukevat Raamatun läpi vuodessa. He ovat todella hyviä sodassa, -
mutta heidän arkinen vaelluksensa ei ole linjassa sen kanssa.
He eivät maksa laskujaan ajoissa, ja heidän kotinsa on sekaisin.
Toiset ovat heidän vastakohtiaan. Heidän vaelluksensa lihassa -
on kunnossa. He ovat kurinalaisia, ja heidän elämänsä on järjestyksessä, -
mutta kun tarvitaan hengellistä taistelua, he murtuvat.
Jumala haluaa meidän olevan hyviä sekä arjen vaelluksessamme -
Jeesuksen kanssa että sodassa eli hengellisessä elämässämme.
Jos palvelet Jumalaa sekä luonnol- lisissa että hengellisissä asioissa, -
voit luonnollisen elämäsi kautta saavuttaa yliluonnollisia voittoja.
Jos uskot sen, sano aamen!
Olen innoissani "Live, Love, Lead" -opetuspaketista.
Rukoilen, että sen avulla pääsette elämään Jumalan kutsussa.
Opiskelitpa ystävän kanssa tai ryhmässä, -
tämä opetus ja henkilökohtaiset todistukset vaikuttaa sinuun.
Olen osa globaalia perhettä, ja kasvavaa naisten liikettä.
Teemme yhdessä työtä, kukoistamme paikallamme -
ja löydämme yhdessä paikkamme historiassa.
Löydämme itsemme Hänessä.
Eksyn silmiisi.
Olen vakuuttunut, että meistä jokaisella on tarkoitus, -
ja että maailmassa on paljon syntiin liittymätöntä Jumalan luomaa.
Kuten kumppanuus, avioliitto, työ, lepo, tarkoituksemme, kyky valita.
Mieti näitä asioita ja kunnioita Jumalaa kaikissa niissä.
Oikealla asenteella Jumalaa palvellessa -
saavuttaa hengellisiä ja yliluonnollisia läpimurtoja.
Olkaa siunattuja ja muistakaa, paras on vielä edessä.
Tiedän nähneeni -
kirkkauden, jota ei voi olla huomaamatta
Olen muuttunut, muutun yhä, -
kun katson sinuun Herra ja uskon
Herra on pyhä, Hän ilmestyi silmieni eteen
Taakoitettu sydämeni voi tuskin ottaa sitä kaikkea vastaan, -
kun katselen kauneuttasi saastaisilla silmilläni
Ainoa laulu, jonka sieluni osaa enää laulaa, kuuluu: -
Halleluja, halleluja
Suomennos: Anni Lähteenmäki